**VÁŽENÍ OBYVATELIA MALINOVA!**  
  
**SAMOSČÍTANIE:**

V termíne od **15.02.2021 – 31.03.2021** sa uskutočňuje sčítanie obyvateľov na celom území Slovenskej republiky. Zber údajov od obyvateľov nebude prebiehať prostredníctvom papierových formulárov, ale vyplnením elektronického sčítacieho formulára. Zúčastniť sa sčítania je právom a zároveň zákonnou povinnosťou každého obyvateľa Slovenskej republiky.  
  
Urobte aj Vy klik pre lepšie Slovensko a rozhodnite o tom, kam sa bude uberať naša krajina, ale aj naša obec ďalších 10 rokov.   
Sčítať sa dokážete sami elektronicky z pohodlia Vášho domova, pričom vyplnenie formulára Vám zaberie približne 10 minút.   
Sčítajte sa cez formulár na [www.scitanie.sk](https://www.scitanie.sk/) alebo pomocou mobilnej aplikácie.   
  
Ak sa nemôžete sčítať sami, poproste blízku osobu alebo rodinného príslušníka, aby Vám pomohli so sčítaním sa. Pretože aj Váš klik môže rozhodnúť.  
  
  
**ASISTOVANÉ SČÍTANIE:**

V termíne od **01.04.2021 do 31.10.2021** obyvatelia, ktorí sa nevedia alebo nemôžu sčítať sami, budú môcť využiť aj službu asistovaného sčítania.

Od 01.04.2021 v našej obci bude zriadené kontaktné miesto na Obecnom úrade, kde obyvateľom pomôže stacionárny asistent.   
Od 1.04.2021 na území našej obce budú pôsobiť aj mobilní asistenti, ktorí navštívia domácnosť obyvateľa v prípade, že o takúto službu požiada (napr. z dôvodu imobility). Bližšie informácie k asistovanému sčítaniu (otváracie hodiny, kontaktné údaje) budú včas zverejnené.  
  
,,Vzhľadom na pandemickú situáciu, na základe rozhodnutia vlády Slovenskej republiky 21.1.2021, sa posúva termín asistovaného sčítania, aby sa ochránilo zdravie všetkých zúčastnených. Asistované sčítanie sa v zmysle novely zákona začne od 01.04.2021 a potrvá najneskôr do 31.10.2021“ – zdroj Štatistický úrad SR   
  
Vopred ďakujeme všetkým obyvateľom za spoluprácu.

15.02.2021